CELEX: 62008CN0410
Language: sk
Date: 2008-09-22 00:00:00
Title: Vec C-410/08: Návrh na začatie prejudiciálneho konania, ktorý podal Finanzgericht Baden-Württemberg (Nemecko) 22. septembra 2008 – Swiss Caps AG/Hauptzollamt Singen

6.12.2008   
            
            
               SK
            
            
               Úradný vestník Európskej únie
            
            
               C 313/14
            
         Návrh na začatie prejudiciálneho konania, ktorý podal Finanzgericht Baden-Württemberg (Nemecko) 22. septembra 2008 – Swiss Caps AG/Hauptzollamt Singen
   (Vec C-410/08)
   (2008/C 313/20)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Baden-Württemberg
   Účastníci konania pred vnútroštátnym súdom
   
      Žalobkyňa: Swiss Caps AG
   
      Žalovaný: Hauptzollamt Singen
   Prejudiciálne otázky
   
               1.
            
            
               Má sa položka 1517 kombinovanej nomenklatúry [prílohy č. I nariadenia Rady (EHS) č. 2658/87 z 23. júla 1987] (1) vykladať tak, že sa prípravky iba z jedného – koncentrovaného – oleja alebo tuku, ku ktorému bol iba pridaný vitamín E a ktorý okrem iného nebol upravený, majú zaradiť do tejto položky?
            
         
               2.
            
            
               V prípade kladnej odpovede na otázku číslo 1:
               Má sa položka 1517 kombinovanej nomenklatúry vykladať tak, že pridanie koncentrovaného vitamínu E (d-alfa-tokoferol-koncentrát) v pomere 22,8 mg ku 600 mg koncentrovaného rybieho oleja (Incromega EPA SR 500 TG) vedie k vyňatiu tovaru z tejto položky?
            
         
               3.
            
            
               V prípade kladnej odpovede na otázku číslo 1 a zápornej na otázku číslo 2:
               Má sa bod 5 všeobecných pravidiel na interpretáciu kombinovanej nomenklatúry vykladať tak, že sa obaly kapsúl, ktoré pozostávajú z 212,8 mg želatíny, 77,7 mg glycerolu a 159,6 mg čistenej vody a látky, ktoré slúžia ako doplnková potravina, majú považovať za balenie?
            
         
               4.
            
            
               V prípade zápornej odpovede na otázku číslo 3:
               Má sa položka 1517 kombinovanej nomenklatúry vykladať tak, že obal kapsule, ktorý pozostáva z 212,8 mg želatíny, 77,7 mg glycerolu a 159,6 mg čistenej vody, vedie k vyňatiu vyššie popísaných kapsúl z tejto položky?
            
         
      (1)  Ú. v. ES L 256, s. 1; Mim. vyd. 02/002, s. 382.